ফের কলকাতায় অগ্নিকাণ্ড। এবারে ব্যস্ত সময়ে বহুতলে অগ্নিকাণ্ডকে ঘিরে আতঙ্ক ছড়ালো পার্ক স্ট্রিটে।
এ দিন সকাল এগারোটা নাগাদ পার্ক স্ট্রিটের ওই বহুতলে আগুন লাগে। সম্ভবত বহুতলের নীচে থাকা একটি চায়ের দোকান থেকেই আগুন লাগে বলে প্রাথমিকভাবে অনুমান করছে দমকল। খবর পেয়ে দ্রুত ঘটনাস্থলে পৌঁছয় দমকলের দু’টি ইঞ্জিন। কালো ধোঁয়ায় ঢেকে যায় বহুতলের চারপাশ। দ্রুত চায়ের দোকানের ভিতরে থাকা গ্যাস সিলিন্ডার বের করে এনে তা থেকে যাতে কোনওভাবে বিস্ফোরণ না ঘটে, তা নিশ্চিত করেন দমকলকর্মীরা। 
ব্যস্ত এলাকা হওয়ায় কিছুক্ষণের মধ্যেই দমকলের আরও তিনটি ইঞ্জিন আগুন নিয়ন্ত্রণের কাজে যোগ দেয়। সবমিলিয়ে মোট পাঁচটি ইঞ্জিন আগুন নিয়ন্ত্রণের কাজ করছে। যদিও ওই বহুতলের মধ্যে কেউ আটকে নেই বলেই জানা যাচ্ছে। পরিস্থিতি নিয়ন্ত্রণের মধ্যে রয়েছে বলেই দমকলের পক্ষ থেকে আশ্বস্ত করা হয়েছে।
দেখুন ভিডিও ১

দেখুন ভিডিও ২